*Projekts*

**LATVIJAS REPUBLIKAS MINISTRU KABINETS**

2019. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 2. septembra**

**noteikumos Nr. 529 “Ēku būvnoteikumi”**

Izdoti saskaņā ar Būvniecības likuma

5. panta pirmās daļas 2. punktu

un otrās daļas 1. punktu

Izdarīt Ministru kabineta 2014. gada 2. septembra noteikumos Nr. 529 “Ēku būvnoteikumi” (Latvijas Vēstnesis,2014, 194. nr.; 2016, 209. nr.; 2017, 40.nr.; 2018, 75., 128., 191. nr.)šādus grozījumus:

1. Papildināt noteikumus ar 3.2 un 3.3 punktu šādā redakcijā:

“3.2 Ēku būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likuma un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.

3.3 Ja būvniecības ierosinātājs saskaņā ar Būvniecības likuma 24. panta divpadsmito daļu institūcijā, kura pilda būvvaldes funkcijas, iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā vismaz trīs eksemplāros (viens – institūcijai, kas pilda būvvaldes funkcijas, otrs – būvniecības ieceres izstrādātājam, trešais – būvniecības ierosinātājiem) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.”

2. Izteikt 8. un 9. punktu šādā redakcijā:

“8. Persona, ierosinot jebkura veida būvniecību, būvniecības informācijas sistēmā būvniecības ieceres iesniegumam pievieno:

8.1. īpašuma, valdījuma vai lietojuma tiesību apliecinošus dokumentus, ja attiecīgā informācija nav pieejama valsts publiskajos reģistros;

8.2. saskaņojumu ar trešajām personām, kuru tiesības tiek skartas, un citas atļaujas vai saskaņojumus normatīvajos aktos noteiktajos gadījumos, izņemot Būvniecības likuma 14. panta 1.1 un 1.2 daļā minētajā gadījumā;

8.3. citus dokumentus atbilstoši vietējās pašvaldības teritorijas plānojumā, lokālplānojumā vai detālplānojumā (ja tāds ir izstrādāts) noteiktajam.

9. Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu dokumentu (piemēram, vienošanās, dzīvokļu īpašnieku kopsapulces lēmums, balsošanas protokols), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Trešo personu saskaņojumu pievieno būvniecības informācijas sistēmā.”

3. Papildināt noteikumus ar 9.1 punktu šādā redakcijā:

“9.1 Ja plānotajai būvniecībai, kuru realizē pamatojoties uz paskaidrojumu rakstu vai apliecinājuma karti, atbilstoši attiecīgajiem normatīvajiem aktiem ir nepieciešami tehniskie vai īpašie noteikumi, atļaujas vai saskaņojumi, tos pieprasa un saņem būvniecības informācijas sistēmā pirms attiecīgās būvniecības ieceres dokumentācijas iesniegšanas institūcijā, kura pilda būvvaldes funkcijas.”

4. Papildināt 11. punktu aiz vārda “iesniegumiem” ar vārdiem “būvniecības informācijas sistēmā”.

5. Svītrot 12. punktā vārdus “un apliecināt, ka tie atbilst būvniecību reglamentējošajiem normatīvajiem aktiem un vietējās pašvaldības teritorijas plānojumam, lokālplānojumam vai detālplānojumam (ja tāds ir izstrādāts)”.

6. Svītrot 19. punktu.

7. Izteikt 20. punktu šādā redakcijā:

“20. Būvniecības ieceres dokumentāciju izstrādā elektroniski un to pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists, izņemot gadījumu, ja būvniecības ieceri izstrādā pats būvniecības ierosinātājs.”

8. Izteikt 22., 23. un 24. punktu šādā redakcijā:

“22. Ierosinot pirmās grupas ēkas jaunu būvniecību vai novietošanu, institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus un būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:

22.1. skaidrojošu aprakstu par plānoto būvniecības ieceri;

22.2. grafiskos dokumentus:

22.2.1. objekta vizuālo risinājumu, bet novietošanas gadījumā – ražotāja būvizstrādājuma tehnisko dokumentāciju un grafisko dokumentu ar ēkas fasādi;

22.2.2. situācijas plānu atbilstošā vizuāli uztveramā mērogā (M 1:250; M 1:500; M 1:1000) uz zemes robežu plāna, kurā norādīta paredzētā objekta piesaiste zemes gabalā un tā ārējie izmēri.

23. Ierosinot pirmās grupas ēkas vai tās daļas atjaunošanu, ja ēka nav kultūras piemineklis un plānotās izmaiņas skar ēkas fasādi vai tās nesošos elementus vai konstrukcijas, pārveidojot vai likvidējot tajā esošos elementus, vai atjaunošanu ar lietošanas veida maiņu vai restaurāciju, institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus un būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:

23.1. skaidrojošu aprakstu par plānoto būvniecības ieceri;

23.2. grafiskos dokumentus, kuros parādītas ēkas vai tās daļas plānotās izmaiņas ar vai bez ēkas vai telpu grupas lietošanas veida maiņas;

23.3. ja paredzēta restaurācija, – izpētes materiālu programmu ar grafisko dokumentu, kurā parādīta restaurējamā ēka vai tās daļa.

24. Ierosinot pirmās grupas ēkas vai tās daļas pārbūvi, nepārsniedzot vispārīgajos būvnoteikumos noteiktos apjoma rādītājus pirmajai grupai, institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus un būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:

24.1. skaidrojošu aprakstu par plānoto būvniecības ieceri;

24.2. grafiskos dokumentus, kuros parādītas ēkas vai tās daļas plānotās izmaiņas ar vai bez ēkas vai telpu grupas lietošanas veida maiņas.”

9. Aizstāt 25. un 26. punktā vārdus “būvniecības iesniegumu un būvprojektu” ar vārdiem “būvniecības informācijas sistēmā aizpildītu būvniecības iesniegumu un pievienotu būvprojektu”.

10. Izteikt 27. punktu šādā redakcijā:

“27. Ierosinot pirmās grupas ēkas nojaukšanu, institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus un būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:

27.1. skaidrojošu aprakstu par plānoto būvniecības ieceri;”;

27.2. situācijas plānu atbilstošā vizuāli uztveramā mērogā (M 1:250; M 1:500; M 1:1000) uz zemes robežu plāna, kurā norādīta nojaucamā ēka;

27.3. fotofiksāciju ēkām, kas vecākas par 40 gadiem;

27.4. citus dokumentus, ja to nosaka normatīvie akti.”

11. Izteikt 28. punkta ievaddaļu šādā redakcijā:

“28. Ierosinot otrās vai trešās grupas ēkas jaunu būvniecību, institūcijā, kura pilda būvvaldes funkcijas, iesniedz šo noteikumu 8. punktā minētos dokumentus, būvniecības informācijas sistēmā aizpildītu būvniecības iesniegumu un pievienotu būvprojektu minimālā sastāvā, kurš sastāv no:”

12. Svītrot 28.7. un 28.8. apakšpunktu.

13. Svītrot 28.10. apakšpunktā vārdus “vai atļaujas”.

14. Izteikt 29. un 29.1 punktu šādā redakcijā:

“29. Ierosinot otrās vai trešās grupas ēkas novietošanu, institūcijā, kura pilda būvvaldes funkcijas, iesniedz šo noteikumu 8. punktā minētos dokumentus, būvniecības informācijas sistēmā aizpildītu būvniecības iesniegumu un pievienotu būvprojektu minimālā sastāvā, kurš sastāv no:

29.1. skaidrojoša apraksta par plānoto būvniecības ieceri, tai skaitā par vides pieejamības risinājumiem, ja ēkai atbilstoši normatīvajiem aktiem nodrošināma vides pieejamība;

29.2. būvprojekta ģenerālplāna atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;

29.3. ražotāja gatavo būvizstrādājumu tehniskās dokumentācijas un grafiskiem dokumentiem ar ēkas fasādi un ēkas stāvu plāniem ar telpu vai telpu grupu eksplikāciju (otrās grupas viena vai divu dzīvokļu dzīvojamām ēkām un palīgēkām – bez telpu vai telpu grupu eksplikācijas);

29.4. papildu aprēķiniem, ja ēkas atbilstība iedalījumam otrajā grupā tiek pamatota ar cilvēku skaitu, kas vienlaikus var atrasties ēkā;

29.5. citiem dokumentiem, ja to nosaka normatīvie akti.

29.1 Ierosinot otrās vai trešās grupas vienstāva ēkas (piemēram, siltumnīcas, nojumes, paviljona, kafejnīcas) jaunu būvniecību vai novietošanu, kuras ekspluatācijas laiks nav ilgāks par vienu gadu un kuru nojauc līdz minētā termiņa beigām (ietverot nojaukšanas laiku) (turpmāk – sezonas ēka), izņemot šo noteikumu 7.6. apakšpunktā minēto gadījumu, institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus un būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:

29.11. skaidrojošu aprakstu par plānoto būvniecības ieceri, tai skaitā par ugunsdrošības risinājumiem un izmantotajiem būvizstrādājumiem, plānoto būvdarbu veikšanas laiku (kalendāra plānu), kā arī par nojaukšanas darbu termiņiem, būvniecībā radušos atkritumu apsaimniekošanu, vides aizsardzības pasākumiem, teritorijas sakārtošanu pēc nojaukšanas darbiem;

29.12. grafiskos dokumentus:

29.12.1. objekta vizuālo risinājumu, bet novietošanas gadījumā – ražotāja būvizstrādājuma tehnisko dokumentāciju un grafisko dokumentu ar ēkas fasādi;

29.12.2. situācijas plānu atbilstošā vizuāli uztveramā mērogā (M 1:250; M 1:500; M 1:1000) uz zemes robežu plāna, kurā norādīta paredzētā objekta piesaiste zemes gabalam un tā ārējie izmēri.”

15. Aizstāt 30. un 31. punktā vārdus “būvniecības iesniegumu un būvprojektu” ar vārdiem “šo noteikumu 8. punktā minētos dokumentus, būvniecības informācijas sistēmā aizpildītu būvniecības iesniegumu un pievienotu būvprojektu”.

16. Izteikt 32. punkta ievaddaļu šādā redakcijā:

“32. Ierosinot otrās grupas ēkas nojaukšanu, ja tā nav pieslēgta ārējiem inženiertīkliem vai tie ir atslēgti, ko apliecina attiecīgā inženiertīklu īpašnieka atzinums (dokuments), institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus, būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:”

17. Svītrot 32.1. apakšpunktu.

18. Aizstāt 33. punktā vārdus “būvniecības iesniegumu un būvprojektu” ar vārdiem “šo noteikumu 8. punktā minētos dokumentus, būvniecības informācijas sistēmā aizpildītu būvniecības iesniegumu un pievienotu būvprojektu”.

19. Izteikt 34. punkta ievaddaļu šādā redakcijā:

“34. Ierosinot pirmās, otrās vai trešās grupas ēkas vai telpu grupas lietošanas veida maiņu bez pārbūves, institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus, būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:”

20. Svītrot 34.1. un 34.4. apakšpunktu.

21. Izteikt 35. punkta ievaddaļu šādā redakcijā:

“35. Ierosinot pirmās grupas publiskas ēkas vai tās daļas (pilsētās un ciemos), otrās vai trešās grupas ēkas vai tās daļas vienkāršotu atjaunošanu – ēkas vai tās daļas atjaunošanu, nemainot ēkas nolietojušos nesošos elementus vai konstrukcijas, neskarot ēkas fasādi un koplietošanas inženiertīklus, veicot funkcionālus vai tehniskus uzlabojumus, – institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus, būvniecības informācijas sistēmā aizpildītu paskaidrojuma raksta I daļu (pirmās grupas publiskai ēkai vai tās daļai (pilsētās un ciemos)) vai apliecinājuma kartes I daļu (otrās vai trešās grupas ēkai vai tās daļai), kurai pievieno šādus dokumentus:”

22. Svītrot 35.1. un 35.2. apakšpunktu.

23. Izteikt 36. punkta ievaddaļu šādā redakcijā:

“36. Ierosinot pirmās (pilsētās un ciemos), otrās vai trešās grupas ēkas vienkāršotu fasādes atjaunošanu – visu logu nomaiņu, fasādes siltināšanu, jumta siltināšanu, jumta ieseguma nomaiņu, pagraba siltināšanu vai lodžiju aizstiklošanu, nemainot ārsienu izvietojumu, – institūcijā, kura pilda būvvaldes funkcijas, iesniedz šo noteikumu 8. un 9.1 punktā minētos dokumentus, būvniecības informācijas sistēmā aizpildītu paskaidrojuma raksta I daļu (pirmās grupas ēkai (pilsētās un ciemos)) vai apliecinājuma kartes I daļu (otrās vai trešās grupas ēkai), kurai pievieno šādus dokumentus:”

24. Svītrot 36.1. un 36.2. apakšpunktu.

25. Izteikt 37. un 38. punktu šādā redakcijā:

“37. Ja vienkāršota atjaunošana vai vienkāršota fasādes atjaunošana paredzēta ēkā, kas ir valsts aizsargājamais kultūras piemineklis būvniecības ieceres dokumentāciju saskaņo ar Nacionālā kultūras mantojuma pārvaldi.

38. Ja vienkāršota fasādes atjaunošana paredzēta valsts aizsargājamā kultūras pieminekļa teritorijā vai tā aizsardzības zonā esošajā ēkā (izņemot arheoloģijas pieminekļus), būvniecības ieceres dokumentāciju saskaņo ar Nacionālā kultūras mantojuma pārvaldi. Saskaņojums ar Nacionālā kultūras mantojuma pārvaldi nav nepieciešams kultūras pieminekļu aizsardzības zonā esošu ēku būvdarbiem, ja Nacionālā kultūras mantojuma pārvalde ir noteikusi vēsturisko ēku fasāžu apdares atjaunošanas, logu nomaiņas, fasāžu un jumta siltināšanas, kā arī jumta ieseguma nomaiņas metodikas principus.”

26. Svītrot 43. punktā vārdus “paraksta vai”.

27. Izteikt 44. punkta ievaddaļu šādā redakcijā:

“44. Ja ekspluatācijā pieņemtas ēkas stāvoklis neatbilst Būvniecības likuma 9. pantā noteiktajām būtiskajām prasībām attiecībā uz būves lietošanas drošību, mehānisko stiprību un stabilitāti un pašvaldība ir pieņēmusi lēmumu par šādas ēkas konservāciju, būvniecības ierosinātājs institūcijā, kura pilda būvvaldes funkcijas iesniedz šo noteikumu 8. un 9.1 punktā minētos dokumentus, būvniecības informācijas sistēmā aizpildītu paskaidrojuma raksta I daļu, kuram pievieno šādus dokumentus:”

28. Svītrot 44.1. apakšpunktu.

29. Izteikt 48. punktu šādā redakcijā:

“48. Institūcija, kura pilda būvvaldes funkcijas, pieņemot lēmumu par būvniecības ieceres akceptu saskaņā ar Būvniecības likuma 14. panta trešās daļas 2. punktu, par to izdara atzīmi būvniecības informācijas sistēmā.”

30. Aizstāt 49. punktā vārdus “izdarījusi atzīmi paskaidrojuma rakstā (izņemot ēkas vai telpu grupas lietošanas veida maiņu bez pārbūves) vai apliecinājuma kartē (izņemot vienkāršotu fasādes atjaunošanu)” ar vārdiem “atbilstoši šo noteikumu 48. punktam izdarījusi atzīmi būvniecības informācijas sistēmā (izņemot par ēkas vai telpu grupas lietošanas veida maiņu bez pārbūves, vienkāršotu fasādes atjaunošanu) un vārdus “divi gadi” ar vārdiem “pieci gadi”.

31. Izteikt 50. punkta pirmo teikumu šādā redakcijā:

“Pēc tam kad institūcija, kura pilda būvvaldes funkcijas, atbilstoši šo noteikumu 48. punktam izdarījusi atzīmi būvniecības informācijas sistēmā par ēkas vienkāršotas fasādes atjaunošanas būvdarbiem, būvniecības ierosinātājs iesniedz minētajā institūcijā būvdarbu uzsākšanai nepieciešamos dokumentus un informāciju.”

32. Aizstāt 53. punktā vārdus “veikšanas paskaidrojuma rakstā” ar vārdiem “izdarīšanas būvniecības informācijas sistēmā”.

33. Svītrot 54.2.2. apakšpunktā vārdus “būvdarbu žurnāls”.

34. Aizstāt 54.2.4. apakšpunktā vārdu “atļauju” ar vārdu “saskaņojumu”.

35. Izteikt 56. punktu šādā redakcijā:

“56. Būvatļaujā iekļautie nosacījumi būvdarbu uzsākšanai izpildāmi piecu gadu laikā no atzīmes par projektēšanas nosacījumu izpildi izdarīšanas būvniecības informācijas sistēmā.”

36. Svītrot 58.2. apakšpunktā vārdus “būvdarbu žurnāls”.

37. Izteikt 68. punkta pirmo teikumu šādā redakcijā:

“Būvprojekta risinājumu atbilstoši tehniskajiem vai īpašajiem noteikumiem un būvnormatīvu prasībām var izstrādāt viens būvspeciālists attiecīgajā būvprojektēšanas jomā (nepiesaistot citus būvspeciālistus), ja tiek būvēta, novietota, pārbūvēta, atjaunota vai nojaukta šo noteikumu 107. punktā minētā ēka un tai nav izvirzītas īpašas prasības teritorijas izmantošanas un apbūves noteikumos.”

38. Svītrot 72.7. apakšpunktu.

39. Izteikt 76.2. apakšpunktu šādā redakcijā:

“76.2. būvdarbu ģenerālplāns, kas izstrādāts, pamatojoties uz grafisko dokumentu (plānu), kurā ir atspoguļota ēkas, ceļu un inženiertīklu esošā situācija;”

40. Svītrot 81. un 82. punkta trešo teikumu.

41. Izteikt 85. punktu šādā redakcijā:

“85. Būvprojekta ekspertīzes atzinumu pievieno būvniecības informācijas sistēmā.”

42. Svītrot 86. punktu.

43. Izteikt 87. punktu šādā redakcijā:

“87. Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 9. punktā minētajā gadījumā.”

44. Izteikt 89. punktu šādā redakcijā:

“89. Ja izpildīti visi projektēšanas nosacījumi, institūcija, kura pilda būvvaldes funkcijas, Būvniecības likuma 12. panta piektajā daļā noteiktajā termiņā izdara atzīmi par projektēšanas nosacījumu izpildi būvniecības informācijas sistēmā.”

45. Svītrot 90. punkta otro teikumu.

46. Izteikt 91. punktu šādā redakcijā:

“91. Būvniecības ierosinātājs šo noteikumu 90. punktā lēmumā norādītos trūkumus, ko konstatējusi institūcija, kura pilda būvvaldes funkcijas, novērš būvatļaujas projektēšanas nosacījumu izpildes termiņa laikā.”

47. Papildināt 92. punktu aiz vārda “dokumentus” ar vārdiem “un informāciju”.

48. Aizstāt 93. punkta ievaddaļā vārdus “institūcijā, kura pilda būvvaldes funkcijas, nepieciešamos dokumentus, minētā institūcija” ar vārdiem “būvniecības informācijas sistēmā nepieciešamos dokumentus un informāciju, institūcija, kura pilda būvvaldes funkcijas”.

49. Izteikt 93.4. apakšpunktu šādā redakcijā:

“93.4. būvatļaujā norāda būvdarbu veicēju un pieaicinātos būvspeciālistus.”

50. Papildināt noteikumus ar 93.1 punktu šādā redakcijā:

“93.1Ja būvniecība vai nodošana ekspluatācijā ir plānota pa būves kārtām, būvniecības ierosinātājs iesniedz būvniecības informācijas sistēmā būvdarbu uzsākšanas nosacījumu izpildei nepieciešamos dokumentus un informāciju atsevišķi par katru būves kārtu, tai skaitā norādot konkrētus realizējamos objektus (objekta kadastra apzīmējums, ja tāds ir piešķirts).”

51. Aizstāt 96. un 97. punktā vārdus “ja institūcijā, kura pilda būvvaldes funkcijas, ir uzrādīta aktuāla ēkas kadastrālās uzmērīšanas lieta un iesniegts” ar vārdiem “ja institūcijai, kura pilda būvvaldes funkcijas, ir pieejama būvniecības informācijas sistēmā aktuāla ēkas kadastrālās uzmērīšanas lieta un pievienots”.

52. Izteikt 98. un 99. punktu šādā redakcijā:

“98. Ja būvdarbu laikā rodas nepieciešamība paredzēt citādus risinājumus, nekā tas paredzēts būvprojektā, to īstenošana pieļaujama pēc būvprojekta izmaiņu veikšanas, ja tie attiecas uz Būvniecības likuma 17. panta 2.1 daļā vai vispārīgajos būvnoteikumos noteiktajiem gadījumiem. Būvniecības likuma 17. panta 2.1 daļā minētajos gadījumos izmainītās būvprojekta daļas ar skaidrojošu aprakstu par veicamajām izmaiņām un dokumentus, kas pamato izmaiņu nepieciešamību, kā arī Nacionālā kultūras mantojuma pārvaldes saskaņojumu, ja ēka ir valsts aizsargājamais kultūras piemineklis, iesniedz būvniecības informācijas sistēmā saskaņošanai institūcijā, kura pilda būvvaldes funkcijas. Ja izmaiņas būvprojektā paredz sadalījumu būves kārtās, veic izmaiņas būvniecības informācijas sistēmā būvdarbu uzsākšanas nosacījumos, norādot konkrētus realizējamos objektus (objekta kadastra apzīmējums, ja tāds ir piešķirts) katrai būves kārtai.

99. Būvdarbu laikā var mainīt būvdarbu veicēju un pieaicināto būvspeciālistu, ja par to informē institūciju, kura pilda būvvaldes funkcijas, un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.”

53. Aizstāt 99.1 punktā vārdus “institūcijā, kura pilda būvvaldes funkcijas” ar vārdiem “būvniecības informācijas sistēmā”.

54. Izteikt 100. punktu šādā redakcijā:

“100. Izpildot paskaidrojuma rakstā un apliecinājuma kartē iekļautos būvdarbu uzsākšanas nosacījumus, būvniecības ierosinātājs būvniecības informācijas sistēmā iesniedz nepieciešamos dokumentus un informāciju. Institūcija, kura pilda būvvaldes funkcijas, Būvniecības likuma 12. panta piektajā daļā noteiktajā termiņā izdara atzīmi par būvdarbu uzsākšanas nosacījumu izpildi būvniecības informācijas sistēmā.”

55. Izteikt 103. punktu šādā redakcijā:

“103. Būvdarbu veicējam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija pēc institūcijas, kura pilda būvvaldes funkcijas, atzīmes izdarīšanas par būvdarbu nosacījumi izpildi būvniecības informācijas sistēmā.”

56. Izteikt 105. punktu šādā redakcijā:

“105. Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.”

57. Izteikt 110. punktu šādā redakcijā:

“110. Būvdarbu veicējs, izskatot būvniecības ieceres dokumentāciju, pārliecinās par papildu detalizētāku rasējumu nepieciešamību. Ja būvdarbu veicējs nav pieprasījis papildu detalizētāku rasējumu izstrādi vai pats nav tos izstrādājis, būvdarbu veicējs ir atbildīgs par iespējamām sekām. Detalizētākus rasējumus var izstrādāt arī būvdarbu gaitā, un tie pievienojami būvniecības informācijas sistēmā un saskaņojami ar būvprojekta izstrādātāju un būvniecības ierosinātāju.”

58. Aizstāt 111.punktā vārdus “iesniedz institūcijā, kura pilda būvvaldes funkcijas” ar vārdiem “pievieno būvniecības informācijas sistēmā”.

59. Izteikt 114. punktu šādā redakcijā:

“114. Pirms attiecīgo būvdarbu uzsākšanas darbu veikšanas projektu, pamatojoties uz akceptēto būvniecības ieceres dokumentāciju, izstrādā galvenais būvdarbu veicējs, bet atsevišķiem un speciāliem darbu veidiem – atsevišķu būvdarbu veicēji. Izstrādājot darbu veikšanas projektu, ievēro darbu organizēšanas projektā vai darbu organizēšanas shēmā norādīto, ja tāds ir izstrādāts. Darbu veikšanas projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.”

60. Papildināt noteikumus ar 114.1, 114.2 un 114.3punktušādā redakcijā:

“114.1 Darbu veikšanas projektu izstrādā, ja pastāv vismaz viens no šādiem nosacījumiem:

114.11. otrās vai trešās grupas ēka ir augstāka par diviem virszemes stāviem;

114.12. otrās vai trešās grupas ēka ir augstāka par 7 m;

114.13. otrās vai trešās grupas ēkas apbūves laukums ir lielāks par 1000 m2;

114.14. trešās grupas ēkas būvtilpums ir lielāks par 5000 m3;

114.15. ja būvdarbu veikšanas laikā paredzama ēkas ietekme uz satiksmi (piemēram, satiksmes ierobežojumi, transporta plūsmas organizācija vai citi organizatoriskie vai drošības pasākumi) un inženiertīkliem (būvdarbi noris tuvu citiem inženiertīkliem, šķērsojumos ar citiem inženiertīkliem, apbūvējamā zemesgabalā vai tam piegulošajā teritorijā);

114.16. ēkai ir piemērots valsts kultūras pieminekļa statuss vai tā atrodas īpaši aizsargājamā teritorijā (likuma “Par īpaši aizsargājamām dabas teritorijām” izpratnē) vai mikroliegumā (Sugu un biotopu aizsardzības likuma izpratnē);

114.17. otrās vai trešās grupas ēkā būvdarbi ir bijuši pārtraukti un tā bijusi iekonservēta ilgāk nekā piecus gadus;

114.18. uzsākti būvdarbi pēc otrās vai trešās grupas ēkas daļējas sagrūšanas;

114.19. atzinumā par būves tehnisko stāvokli norādīts, ka tā ir avārijas stāvoklī;

114.110. ir paredzēta otrās vai trešās grupas ēkas nojaukšana;

114.111. darbu veikšanas projektu pieprasa būvniecības ierosinātājs vai būvdarbu veicējs.

114.2 Darbu veikšanas projektā iekļauj:

114.21. darbu veikšanas kalendāra grafiku;

114.22. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota ēkas, ceļu un inženiertīklu esošā situācija;

114.23. sagatavošanas darbu un būvdarbu aprakstu;

114.24. netradicionālu un sarežģītu būvdarbu veidu tehnoloģiskās shēmas un norādi par izpildes zonām;

114.25. galveno būvmašīnu darba grafiku;

114.26. nepieciešamo speciālistu sarakstu darbu veikšanai objektā;

114.27. nepieciešamos būvju nospraušanas darbus;

114.28. pagaidu tehnoloģisko konstrukciju pamatotus risinājumus;

114.29. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

114.210. būvmašīnu, tehnoloģiskā un montāžas aprīkojuma sarakstu;

114.211. skaidrojošu aprakstu;

114.212. darbaspēka kustības grafiku;

114.213. būvizstrādājumu transportēšanas nosacījumus un to novietošanas vietas būvlaukumā.

114.3 Darbu veikšanas projektu var neizstrādāt, ja būvdarbus veic būvētājs.”

61. Izteikt 116. punktu šādā redakcijā:

“116. Darbu veikšanas projektu ekspluatācijā esošas ēkas atjaunošanai vai pārbūvei, kas jāveic, nepārtraucot ēkas ekspluatāciju, izstrādā, ievērojot būvniecības ieceres dokumentācijā iekļauto skaidrojošo aprakstu, darbu organizēšanas shēmu vai darbu organizēšanas projektu, kā arī ievērojot šo ēku īpašnieku vai lietotāju noteikumus un situāciju būvobjektā.”

62. Izteikt 118. punktu šādā redakcijā:

“118. Darbu veikšanas projektu pievieno būvniecības informācijas sistēmā.”

63. Svītrot 119. punktu.

64. Aizstāt 126. punktā vārdu “sastādot” ar vārdiem “izveidojot un apstiprinot būvniecības informācijas sistēmā”.

65. Aizstāt 127. punktā vārdus un skaitļus “sastādot pieņemšanas aktu (11., 12. un 13.pielikums)” ar vārdiem “izveidojot un apstiprinot pieņemšanas aktus būvniecības informācijas sistēmā”.

66. Izteikt 127.1 punktu šādā redakcijā:

“127.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem, ko apstiprina atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums).”

67. Papildināt 127.2 punkta ievaddaļu aiz vārda “pievieno” ar vārdiem “būvniecības informācijas sistēmā, ja tie nav pievienoti būvdarbu žurnālam”.

68. Izteikt 128. punktu šādā redakcijā:

“128. Nav pieļaujama būvdarbu turpināšana, ja būvdarbu veicēja pārstāvji un būvuzraugs (ja būvniecībai tiek veikta būvuzraudzība) nav būvniecības informācijas sistēmā izveidojuši un apstiprinājuši iepriekšējo segto darbu pieņemšanas aktu. Ja būvuzraugs vai autoruzraugs konstatē veikto darbu neatbilstību būvniecības ieceres dokumentācijai vai būvdarbu tehnoloģijas prasībām, turpmākie darbi jāpārtrauc un jāveic attiecīgs ieraksts būvdarbu žurnālā, norādot izpildes termiņu. Tikai tad, kad visas šajā punktā minētās personas ir apstiprinājušas attiecīgo segto darbu pieņemšanas aktu, darbus var turpināt.

69. Aizstāt 129. punktā vārdu “sastādāms” ar vārdiem “izveidojams un apstiprināms būvniecības informācijas sistēmā”.

70. Papildināt 145. punktu aiz vārda “paziņojot” ar vārdiem “būvniecības informācijas sistēmā”.

71. Izteikt 157. punkta ievaddaļu šādā redakcijā:

“157. Pēc pirmās grupas ēkas vai tās daļas būvdarbu pabeigšanas būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu paskaidrojuma raksta II daļu un pievienotus šādus dokumentus:”

72. Svītrot 157.1. apakšpunktu.

73. Papildināt 157.1 punktu aiz vārda “iesniedzot” ar vārdiem “būvniecības informācijas sistēmā”.

74. Aizstāt 158. punktā vārdus “veikšanas paskaidrojuma rakstā” ar vārdiem “par būvdarbu pabeigšanu izdarīšanas būvniecības informācijas sistēmā”.

75. Aizstāt 159. punktā vārdus “par to atzīmi paskaidrojuma rakstā” ar vārdiem “atzīmi par būvdarbu pabeigšanu būvniecības informācijas sistēmā”.

76. Izteikt 160., 161. un 162. punktu šādā redakcijā:

“160. Ēka vai tās daļa ir uzskatāma par pieņemtu ekspluatācijā ar institūcijas, kura pilda būvvaldes funkcijas, atzīmes par būvdarbu pabeigšanu izdarīšanu būvniecības informācijas sistēmā.

161. Ja institūcija, kura pilda būvvaldes funkcijas, konstatē, ka veiktie būvdarbi neatbilst akceptētajai iecerei vai būvniecību reglamentējošajiem normatīvajiem aktiem, kā arī būvniecības informācijas sistēmā nav pieejama attiecīgā informācija un dokumenti, tā būvniecības ierosinātājam lēmumā norāda konstatētās atkāpes no akceptētās ieceres vai būvniecību reglamentējošajiem normatīvajiem aktiem, termiņus, kā arī citus nosacījumus konstatēto nepilnību novēršanai.

162. Ja būvniecības ierosinātājs ir novērsis visus šo noteikumu 161. punktā lēmumā norādītos trūkumus, institūcija, kura pilda būvvaldes funkcijas, izdara atzīmi par būvdarbu pabeigšanu būvniecības informācijas sistēmā.”

77. Papildināt 163. punktu ar 163.3. apakšpunktu šādā redakcijā:

“163.3. ēkas energoefektivitātes sertifikāciju, ja to nosaka normatīvie akti ēku energoefektivitātes jomā.”

78. Izteikt 165. punkta pirmo teikumu šādā redakcijā:

“Pēc būvniecības ierosinātāja pieprasījuma būvniecības informācijas sistēmā institūcijas, kuras ir izdevušas tehniskos vai īpašos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par ēkas vai tās daļas gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām.”

79. Izteikt 166. punkta ievaddaļu šādā redakcijā:

“166. Ja nodod ekspluatācijā trešās grupas ēku vai tās daļu, pēc būvniecības ierosinātāja pieprasījuma būvniecības informācijas sistēmā papildus šo noteikumu 165. punktā minētajām institūcijām 10 darbdienu laikā pēc pieprasījuma saņemšanas atbilstoši kompetencei atzinumu sniedz šādas institūcijas:”

80. Izteikt 167. punktu šādā redakcijā:

“167. Ierosinot ēkas vai tās daļas pieņemšanu ekspluatācijā, būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu apliecinājumu par ēkas vai tās daļas gatavību ekspluatācijai vai ēkas nojaukšanu (14. pielikums)un pievienotus šādus dokumentus:

167.1. būvprojekta izmainītās daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

167.2. izpildmērījumu plānu, tai skaitā vertikālo uzmērījumu;

167.3. būvuzrauga pārskatu par būvuzraudzības plāna izpildi;

167.4. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību un tie nav pievienoti būvdarbu žurnālam;

167.5. ēkas vai telpu grupas kadastrālās uzmērīšanas lietu.”

81. Aizstāt 167.1punktā vārdu “paraksta” ar vārdiem “apstiprina būvniecības informācijas sistēmā”.

82. Aizstāt 168. punktā vārdus “institūcijā, kura pilda būvvaldes funkcijas, iesniedz” ar vārdiem “būvniecības informācijas sistēmā pievieno”.

83. Svītrot 169. punktu.

84. Aizstāt 170. punktā vārdus “būvvalde – būvvaldes būvinspektors un arhitekts, papildus pieaicinot citu būvvaldes amatpersonu, ja nepieciešams, vai birojs” ar vārdiem “institūcija, kura veic būvvaldes funkcijas”.

85. Aizstāt 171. punktā vārdus “pēc saskaņošanas ar būvniecības ierosinātāju un visu norādīto dokumentu saņemšanas” ar vārdiem “pēc visu šo noteikumu 167. un 168. punktā minēto dokumentu saņemšanas, saskaņojot ar būvniecības ierosinātāju”.

86. Izteikt 173. punktu šādā redakcijā:

“173. Institūcija, kura pilda būvvaldes funkcijas, novērtē ēkas vai tās daļas gatavību ekspluatācijai, pamatojoties uz minētajā institūcijā iesniegtajiem šo noteikumu 167. un 168. punktā minētajiem dokumentiem, būvniecības informācijas sistēmā pieejamo informāciju un dokumentiem (piemēram, būvdarbu žurnāls, pieņemšanas akti, atzinumi par ēkas vai tās daļas un inženiertīklu gatavību ekspluatācijai, ēkas energoefektivitātes pagaidu sertifikāts), kā arī atbilstību normatīvajiem aktiem būvniecības jomā un būvprojektam.”

87. Svītrot 175. punktā vārdus “un pievienotos dokumentus, izņemot gadījumu, ja attiecīgā informācija un dati pieejami būvniecības informācijas sistēmā”.

88. Papildināt 178. punktu aiz vārdiem “nodošanu ekspluatācijā” ar vārdiem “vai būvniecības informācijas sistēmā nav pieejama attiecīgā informācija un dokumenti”.

89. Aizstāt 185. punktā vārdus un skaitli “parakstīti šo noteikumu 167.5. apakšpunktā” ar vārdiem un skaitli “saņemti šo noteikumu 165. punktā”.

90. Papildināt 192. punktu aiz vārda “iesniedzot” ar vārdiem “būvniecības informācijas sistēmā”.

91. Aizstāt 193. punktā vārdus “kā arī izdara par to atzīmi paskaidrojuma rakstā vai apliecinājuma kartē” ar vārdiem “un izdara atzīmi par būvdarbu pabeigšanu būvniecības informācijas sistēmā”.

92. Izteikt 195. un 196. punktu šādā redakcijā:

“195. Ja būvniecības ierosinātājs ir novērsis šo noteikumu 194. punktā minētajā lēmumā norādītos trūkumus, institūcija, kura pilda būvvaldes funkcijas, izdara atzīmi par būvdarbu pabeigšanu būvniecības informācijas sistēmā.

196. Pēc vienkāršotās fasādes atjaunošanas būvdarbu pabeigšanas būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā:

196.1. pirmās grupas ēkām (pilsētās un ciemos) – aizpildītu paskaidrojuma raksta II daļu;

196. otrās vai trešās grupas ēkām – aizpildītu apliecinājuma kartes II daļu.”

93. Aizstāt 197. punktā vārdus “veikšanas paskaidrojuma rakstā vai apliecinājuma kartē” ar vārdiem “par būvdarbu pabeigšanu izdarīšanas būvniecības informācijas sistēmā”.

94. Aizstāt 198. punktā vārdus “kā arī izdara par to atzīmi paskaidrojuma rakstā” ar vārdiem “un izdara atzīmi par būvdarbu pabeigšanu būvniecības informācijas sistēmā”.

95. Aizstāt 198.1 punktā vārdus “kā arī izdara par to atzīmi apliecinājuma kartē” ar vārdiem “vai būvniecības informācijas sistēmā ir pieejama attiecīgā informācija un dokumenti (piemēram, būvdarbu žurnāls, ēkas energoefektivitātes pagaidu sertifikāts), un izdara atzīmi par būvdarbu pabeigšanu būvniecības informācijas sistēmā”.

96. Papildināt 199. punktu aiz vārdiem “iecerei vai būvniecību reglamentējošajiem normatīvajiem aktiem” ar vārdiem “kā arī būvniecības informācijas sistēmā nav pieejama attiecīgā informācija un dokumenti”.

97. Izteikt 200. punktu šādā redakcijā:

“200. Ja būvniecības ierosinātājs ir novērsis šo noteikumu 199. punktā minētajā lēmumā norādītos trūkumus, institūcija, kura pilda būvvaldes funkcijas, izdara atzīmi par būvdarbu pabeigšanu būvniecības informācijas sistēmā.”

98. Papildināt 201. punktu aiz vārda “iesniedzot” ar vārdiem “būvniecības informācijas sistēmā”.

99. Papildināt 203. punktu aiz vārdiem “iecerei vai būvniecību reglamentējošajiem normatīvajiem aktiem” ar vārdiem “kā arī būvniecības informācijas sistēmā nav pieejama attiecīgā informācija un dokumenti”.

100. Izteikt 204. punktu šādā redakcijā:

“204. Ja būvniecības ierosinātājs ir novērsis šo noteikumu 203. punktā minētajā lēmumā norādītos trūkumus, institūcija, kura pilda būvvaldes funkcijas, izdod izziņu par ēkas neesību.”

101. Izteikt 206. un 207. punktu šādā redakcijā:

“206. Pēc būvniecības ierosinātāja pieprasījuma būvniecības informācijas sistēmā institūcijas, kuras ir izdevušas tehniskos vai īpašos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par ēkas nojaukšanu, tās atbilstību būvprojektam un normatīvo aktu prasībām.

207. Ierosinot ēkas nojaukšanas darbu pieņemšanu, būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu apliecinājumu par ēkas vai tās daļas gatavību ekspluatācijai vai ēkas nojaukšanu (14. pielikums)un pievienotas izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem.”

102. Svītrot 208. punktu.

103. Aizstāt 211. punktā vārdus “206. punktā minētajiem dokumentiem” ar vārdiem “207. punktā minētajiem dokumentiem, būvniecības informācijas sistēmā pieejamo informāciju un dokumentiem (piemēram, būvdarbu žurnāls, atzinumu par ēkas nojaukšanu)”.

104. Papildināt 215. punktu aiz vārdiem “būvprojektam vai būvniecību reglamentējošajiem normatīvajiem aktiem” ar vārdiem “kā arī būvniecības informācijas sistēmā nav pieejama attiecīgā informācija un dokumenti”.

105. Izteikt 216. un 217. punktu šādā redakcijā:

“216. Ja būvniecības ierosinātājs ir novērsis šo noteikumu 215. punktā minētajā lēmumā norādītos trūkumus, institūcija, kura pilda būvvaldes funkcijas, izdod izziņu par ēkas neesību.

217. Pēc konservācijas darbu pabeigšanas būvniecības ierosinātājs informē institūciju, kura pilda būvvaldes funkcijas, par būvdarbu pabeigšanu, iesniedzot būvniecības informācijas sistēmā aizpildītu paskaidrojuma raksta II daļu. Ja veikta trešās grupas ēkas konservācija, institūcijā, kura pilda būvvaldes funkcijas, papildus iesniedz būvniecības informācijas sistēmā pievienotu ēkas tehniskās apsekošanas atzinumu.”

106. Aizstāt 218. punktā vārdus “par to atzīmi paskaidrojuma rakstā” ar vārdiem “atzīmi par konservācijas darbu pabeigšanu būvniecības informācijas sistēmā”.

107. Papildināt 219. punktu aiz vārdiem “projektam vai būvniecību reglamentējošajiem normatīvajiem aktiem” ar vārdiem “kā arī būvniecības informācijas sistēmā nav pieejama attiecīgā informācija un dokumenti”.

108. Izteikt 220. punktu šādā redakcijā:”

“220. Ja būvniecības ierosinātājs ir novērsis šo noteikumu 219. punktā minētajā lēmumā norādītos trūkumus, institūcija, kura pilda būvvaldes funkcijas, izdara atzīmi par konservācijas darbu pabeigšanu būvniecības informācijas sistēmā.”

109. Papildināt noteikumus ar 9.1 nodaļu šādā redakcijā:

“**9.1 Būvniecības administratīvais process neizmantojot būvniecības informācijas sistēmu**

223.1 Šajā nodaļā noteiktās prasības attiecas uz Būvniecības likuma pārejas notikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.

223.2 Būvniecības ieceri ierosina un plānotajai būvniecībai nepieciešamo dokumentāciju izstrādā, ievērojot šo noteikumu 2. nodaļā noteikto.

223.3 Būvniecības ieceres dokumentāciju, būvprojektu, kā arī izmainītās būvprojekta daļas izstrādā trijos eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu, bet Būvniecības likuma 6.1panta pirmās daļas 1. punktā minētajos gadījumos – četros eksemplāros. Ja būvniecības ierosinātājs pats izstrādā būvniecības ieceres dokumentāciju, to sagatavo divos eksemplāros.

223.4 Trešo personu saskaņojumu noformē uz būvprojekta ģenerālplāna (uz derīga topogrāfiskā plāna pamatnes izstrādāts projektējamās teritorijas vispārīgais plāns būvprojekta sastāvā ar būvju, labiekārtojuma elementu un inženiertīklu piesaisti zemes gabalam) vai kā atsevišķu dokumentu (piemēram, vienošanās, dzīvokļu īpašnieku kopsapulces lēmums, balsošanas protokols), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu.

223.5 Institūcija, kura pilda būvvaldes funkcijas, izskata saņemto būvniecības ieceres dokumentāciju un pieņem lēmumu saskaņā ar Būvniecības likumā un šo noteikumu 3. un 4. nodaļā noteikto.

223.6 Būvprojektu izstrādā, ievērojot šo noteikumu 6.1. un 6.2. apakšnodaļā noteikto.

223.7 Ja būvprojekta izstrādes laikā būvniecību regulējošo normatīvo aktu tehniskās prasības, inženiertīklu pieslēgšanās vai to šķērsošanas tehniskās prasības vai tehnisko vai īpašo noteikumu prasības nevar izpildīt, saskaņošanu veic ievērojot šo noteikumu 6.3. apakšnodaļā noteikto. Atzīmi par saskaņojumu izdara uz būvprojekta ģenerālplāna vai atbilstoši izmaina tehniskos risinājumus.

223.8 Būvprojekta ekspertīzi veic, ievērojot šo noteikumu 6.4. apakšnodaļā noteikto. Būvprojekta ekspertīzes atzinumu pievieno būvprojekta dokumentācijai.

223.9 Būvprojektu saskaņo un to izskata, ievērojot šo noteikumu 6.5. apakšnodaļā noteikto.

223.10 Būvniecības ierosinātājs iesniedz institūcijā, kura pilda būvvaldes funkcijas, būvdarbu uzsākšanas nosacījumu izpildei nepieciešamos dokumentus. Institūcija, kura pilda būvvaldes funkcijas, izskata būvdarbu nosacījumu izpildei saņemtos dokumentus un pieņem lēmumu saskaņā ar Būvniecības likumā un šo noteikumu 7. nodaļā noteikto.

223.11 Būvdarbu žurnālu aizpilda šo noteikumu noteiktajos gadījumos atbilstoši vispārīgajos būvnoteikumos noteiktajam saturam. Būvdarbu žurnālu iesniedz reģistrācijai, institūcijā, kura pilda būvvaldes funkcijas būvdarbu uzsākšanas nosacījumu izpildei.

223.12 Būvniecības ierosinātājs pirms būvdarbu uzsākšanas izsniedz būvdarbu veicējam akceptētu paskaidrojuma rakstu, apliecinājuma karti vai būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju.

223.13 Būvdarbu veicējs pirms būvdarbu uzsākšanas izsniedz katram atsevišķu būvdarbu veicējam akceptētu paskaidrojuma rakstu, apliecinājuma karti vai būvatļauju ar atzīmi par būvdarbu uzsākšanai izvirzīto nosacījumu izpildi un tam nepieciešamo būvniecības ieceres dokumentāciju.

223.14 Būvdarbus, tā veikšanas un izpildes dokumentāciju (piemēram, galveno būvasu nospraušanas akts, darbu veikšanas projekts) izstrādā, ievērojot šo noteikumu 7.1.-7.5. apakšnodaļā noteikto.

223.15 Darbu veikšanas projektu nodod atbildīgajam būvdarbu vadītājam pirms būvniecības ieceres dokumentācijas paredzēto darbu uzsākšanas.

223.16 Pabeigtos nozīmīgo konstrukciju elementus un segtos darbus, kā arī izbūvētās ugunsdrošībai nozīmīgas inženiertehniskās sistēmas (ārējā un iekšējā ugunsdzēsības ūdensapgādes sistēma, automātiskā un neautomātiskā ugunsaizsardzības sistēma) pieņem ekspluatācijā, sastādot pieņemšanas aktu (11., 12. un 13. pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 127.2 punktā noteiktos dokumentus.

223.17 Ja būvdarbu pārtraukšanas vai apturēšanas dēļ nepieciešams veikt ēkas vai tās daļas konservāciju, ievēro šo noteikumu 7.6. apakšnodaļā noteikto.

223.18 Būvniecības ierosinātājs, ierosinot ēkas vai tās daļas pieņemšanu vai ēkas nojaukšanas darbus, iesniedz institūcijā, kura pilda būvvaldes funkcijas, šo noteikumu 8. nodaļā noteiktos dokumentus attiecīgajiem būvdarbiem. Papildus iesniedz šādus dokumentus:

223.181. būvdarbu žurnālu kopā ar būvdarbu izpildes dokumentāciju,

223.182. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

223.183. institūciju atzinumus par ēkas vai tās daļas gatavību ekspluatācijai vai ēkas nojaukšanu;

223.184. tehnisko noteikumu izsniedzēju atzinumus par inženiertīklu gatavību ekspluatācijai;

223.185. ēkas energoefektivitātes pagaidu sertifikātu, ja to nosaka normatīvie akti ēku energoefektivitātes jomā.

223.19 Ēkas vai tās daļas pieņemšanu ekspluatācijā vai ēkas nojaukšanas darbus institūcija, kura pilda būvvaldes funkcijas, pieņem šo noteikumu 8. nodaļā noteiktos lēmumus un veic atzīmes būvniecības administratīvā procesa ietvaros, ievērojot šajos noteikumos noteiktos termiņus lēmumu pieņemšanai un atzīmju veikšanai. Attiecīgie termiņi skaitāmi no dienas, kad institūcijā, kura pilda būvvaldes funkcijas, iesniegti dokumenti, kas nepieciešami, lai attiecīgos būvdarbus pieņemtu ekspluatācijā.

223.20 Būvniecības ierosinātājs nodod glabāšanā tās institūcijas arhīvā, kas pilda būvvaldes funkcijas, šādus dokumentus:

223.201. apliecinājumu par ēkas vai tās daļas gatavību ekspluatācijai vai ēkas nojaukšanu;

223.202. izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

223.203. institūciju atzinumus par ēkas vai tās daļas gatavību ekspluatācijai vai ēkas nojaukšanu;

223.204. tehnisko noteikumu izsniedzēju atzinumus par inženiertīklu gatavību ekspluatācijai;

223.205. izpildmērījumu plānu;

223.206. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

223.207. elektroinstalācijas pārbaudes dokumentāciju otrās grupas dzīvojamajai ēkai, kuru būvēja būvētājs;

223.208. apkures ierīces, iekārtas, dūmvadu un dabīgās ventilācijas kanālu tehniskā stāvokļa pārbaudes aktu otrās grupas dzīvojamajai ēkai, kuru būvēja būvētājs.”

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis